Йордан Стубел
Стари-млади

chitanka.info

Седяла баба, вайкала,

дъвкала трички-корички,

три дни не спала, мислила

как да спечели парички.

Да иде долу в селото,

да купи бяла пшеница,

а пък за дядо шарена

яврова свирка двойница.

Па да подкара песните,

та да ти писне ухото —

дядо да свири ситната,

баба да води хорото.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.